Brandvæsnet er dog taget væk fra gården igen, da laden er så godt som nedbrændt, og resterne er nu overladt til gårdens ejer. - Det er en traumatisk oplevelse at se hele brænde. Alt det foder, vi har samlet sammen til hele året, er nu bare væk, siger gårdejer Jan Nielsen, Overlade. I laden var der omkring 2000 bigballer, og branden beskrives som meget voldsom, men under kontrol. Onsdag aften opfordrede Nordjyllands Politi borgere i området omkring Padkærvej, hvor branden opstod, til at holde sig inde med vinduerne lukkede på grund af den megen men dog ufarlige røg. Vindforholdene var dog med slukningsarbejdet, og hverken den nærliggende besætning med 500 malkekøer eller stuehuset var i fare. - Heldigvis ligger laden frit, men der er ikke andet at gøre, end lade laden brænde ned, lød det fra indsatsleder Poul Øland, Beredskab Vesthimmerland.

Opsummering:
Den voldsomme brand i en halmlade ved Overlade ulmer stadig.